Edcel Greco Lagman

Si Edcel Greco Alexandre Burce Lagman, Jr. (ipinanganak noong Hulyo 24, 1972), kilala rin bilang Grex, ay isang Pilipinong abogado at politiko mula sa lalawigan ng Albay. 

Noong Disyembre 1, 2022, naging Gobernador siya ng Albay kasunod ng diskwalipikasyon ng Komisyon sa Halalan (COMELEC) ni dating Gobernador Noel Rosal. 

Si Lagman ay dating nahalal bilang Bise-Gobernador ng lalawigan ng Albay mula 2019 hanggang Nobyembre 30, 2022.   Nahalal din siya sa Kapulungan ng mga Kinatawan ng Pilipinas bilang Konggresista ng unang distrito ng Albay mula 2013 hanggang 2016 at sa Quezon City Council mula sa ika-4 na distrito mula 2004 hanggang 2012. 

Bilang miyembro ng Kapulungan ng mga Kinatawan, pangunahing inakda ni Lagman ang Batas Republika Blg. 10868,  o ang Batas Sentinaryo ng 2016.  Sinuportahan din ni Lagman ang ilang mga batas tulad ng Batas Republika Blg. 10643, o ang Graphic Health Warnings Law,  at Batas Republika Blg. 10645, o ang Mandatory PhilHealth Coverage para sa Senior Citizens.

Mga sanggunian

Mga politiko ng Pilipinas